《孤闷中有怀途次儿女》
明代·陆深

细雨斜风隔市尘，重门深巷怕逢人。春随久病难为客，老觉虚名苦累身。

何处桃花流水漫，一宵魂梦鬓毛新。天涯儿女痴心在，寄语家贫未是贫。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。